
CTP, ironic: Avem ce apăra în ţara 


asta — premierul care s-a făcut 
revoluţionar de '89 pe baza propriilor 


declaraţii, între care una falsificată 
9 


Cimpoi Adrian Ultima actualizare 05/02/2024 20 W 1.472 2 minute de citit 


„Şeful Armatei vrea pregătire militară generală, în vederea unui 
război cu Rusia. Adică, revenirea la „armata întregului popor” a lui 
Ceauşescu. Cel mai frecvent răspuns al celor întrebaţi dacă vor să 
se instruiască ca să lupte pe front pentru România este: „Să ne 
apere NATO. Eu n-am ce apăra””, scrie, pe Facebook, jurnalistul 
Cristian Tudor Popescu. 


„Aşa să fie, ce pretind aceşti defetişti, viitori dezertori? Zic că nu, 
întrucât există nişte lucruri de apărat, prin vitejie patriotică, în ţara 
asta: 


-prim-vicepreşedintele partidului de guvernământ PNL merge cu 
Lamborghini, consoarta cu Bentley, sau invers, şi sparge 600.000 
de euro din şpăgi în vacanțe prin staţiuni de superlux de pe 
mapamond. Preşedintele acestei ţări sărace şi al PNL nu ni se dă 
voie să ştim cât cheltuieşte din bugetul statului întins până la 
rupere, făcând turism prezidenţial, împreună cu consoarta, cu 
avioane private pentru milionari în ce ţări îi pofteşte lui inimaţul; 


- Justiţia română hotărăşte că polițistul care, mergând cu viteză a 
omorât o copilă pe trecerea de pietoni, nu va face nicio zi de 
puşcărie. E îngrozitor să vezi cum corupţia ucide, la Crevedia, la 
ferma Dacilor, dar ce să mai spui când legea ucide? 


- arhiepiscop al BOR spune, primind o mită, că e mană cerească şi 
nu va păţi, nici el, nimic pentru asta; 


- lon Iliescu rămâne nepedepsit pentru crimele din decembrie * 89 
şi iunie "90; 


- 1 miliard de euro aruncat de guvernul României pe vaccinuri 
care n-aveau nicio şansă a fi utilizate vreodată. Firma Pfizer a dat 
în judecată statul român pentru că nu a plătit ce a cumpărat - şi va 
câştiga. Canadienii exploatatori de aur de la (Uniţi salvăm) Roşia 
Montană au încheiat procesul şi aşteaptă să primească 2 miliarde 
de euro de la România; 


- premierul României s-a făcut revoluţionar de " 89 pe baza 
propriilor declaraţii, între care una falsificată; 


- niciunul dintre prim-minştrii, miniştrii, generalii doctori în 
plagiat n-a avut dureri nici în pix din cauza asta; 


- cârdăşia de guvernământ PSD-PNL aranjează la tejghea cine să 
fie ales preşedinte al României în 2024 şi cine în 2028. Adică, 
desfiinţează democraţia, alegerile şi pe alegători; 


Acestea sunt doar cele mai recente. Completaţi dumneavoastră 
lista, mergând înapoi până în 1989. Şi, pe cale de consecinţă, cred 


că ar fi necesar, pentru lămurire, un referendum cu întrebarea: 
Merită să mai existe România?”, scrie CTP. 


certificat de revolutionar tiulia dumitrescu +Klaus lohannis 
+Marcel Ciolacu NATO PNL +Psd razboi 


rosia montana 


